**Primaria municipiului Bistriţa**

**Direcţia Educaţie, Turism Se aprobă**

**NR. 50683 / 14.06.2021 Primar Ioan Turc**

**S T U D I U D E I M P A C T**

|  |
| --- |
| Proiect de hotărâre  pentru aprobarea Regulamentului privind stimularea de către Consiliul Local al municipiului Bistriţa a elevilor proveniţi din familii aflate în dificultate, beneficiari ai unei burse sociale din municipiul Bistriţa, în vederea practicării sportului |
| **Secţiunea 1**  **Motivul emiterii actului normativ**  Conform Legii Educaţiei Naţionale nr. 1/2011, ART. 12  (1) Statul susţine antepreşcolarii, preşcolarii, elevii şi studenţii cu probleme şi nevoi sociale, precum şi pe aceia cu cerinţe educaţionale speciale.  (2) Statul acordă burse sociale de studii elevilor şi studenţilor proveniţi din familii defavorizate, precum şi celor instituţionalizaţi, în condiţiile legii.  (3) Statul acordă premii, burse, locuri în tabere şi alte asemenea stimulente elevilor şi studenţilor cu performanţe şcolare şi universitare, precum şi cu rezultate remarcabile în educaţia şi formarea lor profesională sau în activităţi culturale şi sportive.  Stimularea elevilor proveniţi din familii aflate în dificultate prin acordarea unui abonament sportiv face parte din strategia locală de asigurare a competitivităţii educaționale și atracția față de școală a cât mai multor categorii de elevi.  Aprobarea proiectului de act normativ este determinată de necesitatea adoptării unui regulament pentru implementarea programului de stimulare a elevilor proveniţi din familii aflate în dificultate. În anul şcolar 2020-2021 au beneficiat de burse sociale un număr 348 elevi din municipiul Bistriţa.  Având în vedere cele de mai sus, se impune adoptarea unui act normativ privind stimularea de către Consiliul Local al municipiului Bistriţa a elevilor proveniţi din familii aflate în dificultate, beneficiari ai unei burse sociale din municipiul Bistriţa, în vederea practicării sportului. |
| **Secţiune a-2-a**  **Impactul economico-social al proiectului**  Beneficiarii acestui act normativ sunt elevii bistriţeni proveniţi din familii aflate în dificultate şi, implicit întreaga comunitate, un elev activ fizic fiind un elev cu performanţe şcolare îmbunătăţite, ceea ce adaugă plus valoare. |
| **Secţiunea a-3-a**  **Impactul financiar asupra bugetului local**  Prin Bugetul de venituri şi cheltuieli al Primăriei municipiului Bistriţa pentru anul 2021 a fost alocată suma de 500.000 lei pentru derularea de programe de stimulare a elevilor din municipiu. |
| **Secţiunea a-4-a**  **Efectele proiectului de act normativ asupra legislaţiei în vigoare**  Nu este cazul. |
| **Secţiunea a-5-a**  **Efectele proiectului de act normativ asupra mediului**  Nu este cazul. |
| **Secţiunea a-6-a**  **Activităţi de informare publică privind elaborarea şi implementarea proiectului de act normativ**  Se vor respecta prevederile Legii 52/2003privind transparenţa decizională în administraţia publică, republicată, respectiv:   * **Consultare publică** pe site-ul Primăriei municipiului Bistriţa [www.primariabistrita.ro](http://www.primariabistrita.ro), publicare anunţ – mass media locală, afişare la sediul Primăriei municipiului Bistriţa, str. Gheorghe Şincai nr. 2; * **Transmiterea propunerilor, sugestiilor şi opiniilor** se poate face: * Prin e-mail la adresa: [primaria@primariabistrita.ro](mailto:primaria@primariabistrita.ro) * Prin poştă, pe adresa Primăriei municipiului Bistriţa, Piaţa Centrală nr. 6; * Prin depunerea la Centrul de Relaţii cu Publicul – Primăria municipiului Bistriţa, Str. Gheorghe Şincai nr. 2; |
| **Secţiunea a-7-a**  **Măsuri de implementare**  După aprobarea proiectului de hotărâre, acesta va fi pus în aplicare de către Direcţia Educaţie, Turism. |

Având în vedere aspectele anterior menţionate, am elaborat prezentul Proiect de hotărâre pentru aprobarea Regulamentului privind stimularea de către Consiliul Local al municipiului Bistriţa a elevilor proveniţi din familii aflate în dificultate, beneficiari ai unei burse sociale din municipiul Bistriţa, în vederea practicării sportului.

Prezentul studiu de impact s-a întocmit în conformitate cu prevederile Legii 281/2013 pentru modificarea şi completarea Legii 52/2003, privind transparenţa decizională în administraţia publică, publicată în MO nr. 679/05.11.2013.

Director executiv

Adriana Antoneac

CM/1 ex.